Христо Радевски
Безумните дървета

chitanka.info

Небето се въси. Макар и незрима,

но сеща се — иде тя, ледната зима.

И падат в надвара листа пожълтели,

и пъстър килим из гората се стели.

Мъгливо. А вятърът зъл и хаплив е.

Скривалища правят животните диви.

Фланелка облече

и малката Рая.

Затоплена вече

е класната стая.

И само дърветата шумни

са сякаш безумни:

съвсем разсъбличат те своите стволи.

Решили да карат през зимата голи!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.